Таленавіты педагог, яна не была пазбаўлена здаровых амбіцый, але ў першую чаргу клапацілася пра дабрабыт сям’і. З аднаго боку, значнай кар’еры не зрабіла. З іншага ж, ва ўсіх калектывах, якія даводзілася мяняць даволі часта па прычыне пераездаў, заваявала славу сумленнага чалавека, сапраўднага прафесіянала. Дагэтуль з розных куткоў постсавецкай прасторы напярэдадні свят былыя гадаванцы дасылаюць падзякі і віншаванні.